stanford-oval/wikipedia huggingface dataset:
Anna Dyvik

| Anna Dyvik |
| --- | --- |
 Anna Dyvik Dresdenin maailmancupissa 2018
Henkilötiedot
Syntynyt: 31. joulukuuta 1994 (ikä 29)
Kansalaisuus:   Ruotsi
Uran tiedot
Pituus:  171 cm
Seura:  IFK Mora SK
Laji:  maastohiihto
Maailmancup
Kaudet:  2016–
Paras sijoitus:  5. (Dresden 2018 sprintti)
Palkintokorokkeella:  1 (La Clusaz 2016 4x5 km viesti)
 Tietolaatikko päivitetty 17.3.2018 
Aiheesta muualla
Kotisivu
Anna Dyvik (s. 31. joulukuuta 1994) on ruotsalainen maastohiihtäjä, joka edustaa IFK Mora SK -seuraa.
Val di Fiemmen nuorten MM-kilpailuissa 2014 Dyvik saavutti pronssia 10 kilometrin yhdistelmäkilpailussa ja voitti kultaa viestihiihdossa. Pyeongchangin olympialaisissa 2018 hän sijoittui perinteisen hiihtotavan sprintissä 12:nneksi. Pekingin olympialaisissa 2022 Dyvik oli vapaan hiihtotavan sprintissä seitsemästoista.
Maastohiihdon maailmancupissa hän kilpaili ensimmäisen kerran helmikuussa 2016 Tukholman 10 kilometrin perinteisen hiihtotavan sprintissä, jossa hän sijoittui 51:nneksi. Ensimmäiset maailmancupin pisteensä hän saavutti joulukuussa 2016 La Clusazssa, jossa hän oli 10 kilometrin vapaan hiihtotavan kisassa 14. Parhaimmillaan hän on sijoittunut maailmancupissa viidenneksi Dresdenin vapaan ja Planican perinteisen hiihtotavan sprinteissä tammikuussa 2018.
Skandinavia Cupissa hän on voittanut perinteisen hiihtotavan sprintin Lillehammerissa joulukuussa 2016, vapaan hiihtotavan sprintin Madonassa maaliskuussa 2017 ja 10 kilometriä perinteisellä Nesissä tammikuussa 2019.
Aiheesta muualla

Kuvia tai muita tiedostoja aiheesta Anna Dyvik Wikimedia Commonsissa
Anna Renzi

Anna Renzi
Anna Renzi (n. 1620 Rooma – vuoden 1661 jälkeen) oli italialainen oopperalaulaja. Hänestä käytettiin myös nimiä Anna Rentia ja Anna Renzini. Häntä on luonnehdittu italialaisen oopperan ensimmäiseksi diivaksi.
Renzi opiskeli Filiberto Laurenzin johdolla ja muutti tämän kanssa Venetsiaan valmistautuakseen debyyttiinsä, joka toteutui vuonna 1641 Deidamian roolissa Francesco Sacratin oopperassa La finta pazza. Kyse oli Teatro Novissimon ensimmäisestä tuotannosta. La finta pazza oli sävelletty Giulio Strozzin laatimaan librettoon. Vuonna 1644 Strozzi julkaisi Renziä ylistäneiden esseiden ja runojen kokoelman Le glorie della signora Anna Renzi romana. Teoksen sisältöön vaikuttivat useat Accademia degli Incogniti -kirjoittajat.
1640-luvulla Renzillä oli Venetsiassa suuri kysyntä, ja hän osallistui useisiin tuotantoihin Teatro Novissimossa sekä Teatro Santi Giovanni e Paolossa. Ehkä Renzin kestävin vaikutus musiikin historiaan muodostui Claudio Monteverdin oopperan L'incoronazione di Poppea (1643, libretto Giovanni Francesco Busenello) Ottavian roolin luomisesta. Vuonna 1649 Renzi solmi sopimuksen tanssija, koreografi Giovanni Battista Balbin kanssa. Sopimus koski järjestelyjä todennäköisesti Filiberto Laurenzin säveltämän La deidamia -oopperan esityksen järjestämisestä Firenzessä. Sopimuksen perusteella Renzi itse esiintyi naispääosassa teoksessa vuonna 1650; hän oli jo kaudella 1643–1644 esiintynyt saman oopperan tuotannossa Venetsiassa. Sekä tragedian että komedian hallinnut Renzi osallistui 1650-luvun alussa useisiin Teatro San Apollinaren tuotantoihin ja työskenteli siellä impressaari Marco Faustinin kanssa. Vuosina 1653–1655 hän työskenteli Innsbruckin hovissa. Suurimman osan aktiiviuransa ajasta hän kuitenkin asui Venetsiassa, jossa hänen viimeinen dokumentoitu esityksensä pidettiin vuonna 1657. Hän lähti kaupungista vuonna 1659.
Vuonna 1645 Renzi solmi avioliittosopimuksen Ruberto Sabbatinin kanssa, vaikka itse avioliitosta ei ole säilynyt dokumentaatiota. Sabbatini oli todennäköisesti sama henkilö, joka työskenteli viulistina Innsbruckissa samaan aikaan Renzin kanssa 1650-luvulla. 1660-luvun alusta on Renzistä säilynyt tietoja uuden avioliiton järjestelyistä, mutta varsinaisesta naimisiinmenosta ei tässäkään tapauksessa ole dokumentteja tallella. Renzin vaiheista tämän jälkeen ei ole tietoa.
André Tanneberger

| André Tanneberger |
| --- | --- |
 André Tanneberger vuonna 2010
Henkilötiedot
Syntynyt: 26. helmikuuta 1973 (ikä 51) Freiberg, Itä-Saksa
Ammatti:  DJ, tuottaja, remixaaja
Muusikko
Taiteilijanimi:  ATB
Aktiivisena:  1993–
Tyylilajit:  trance, electronica
Soittimet:  syntetisaattori, pystypiano ja digitaalinen äänityöasema 
Levy-yhtiöt:  Kontor Records, Armada Music
Aiheesta muualla
Kotisivut
  [ Muokkaa Wikidatassa ] [ ohje ]  
André Oliver Tanneberger (s. 26. helmikuuta 1973 Freiberg, Itä-Saksa), tunnetaan myös nimellä ATB, on saksalainen DJ, säveltäjä ja tuottaja. DJ Magazine -lehti on sijoittanut hänet maailman parhaiden tiskijukkien joukkoon. Hän on saanut sijat #11 vuonna 2009 #15 vuosina 2010 ja 2011. Vuonna 2011 hänet rankattiin sijalle 1 "The DJ List"in toimesta. Hänen tunnetuin kappale on vuoden 1999 single "9 PM (Till I Come)".
Diskografia

| --- | --- |
 Studioalbumit Movin' Melodies (1999)  Two Worlds (2000)  Dedicated (2002)  Addicted to Music (2003)  No Silence (2004)  Seven Years: 1998–2005 (2005)  Trilogy (2007)  Future Memories (2009)  Distant Earth (2011)  Contact (2014)  neXt (2017) Kokoelmat Seven Years: 1998–2005 (2005)  Under the Stars (2016) Miksausalbumit The DJ in the Mix (2003)  The DJ 2 in the Mix (2004)  The DJ 3 in the Mix (2006)  The DJ 4 in the Mix (2008)  The DJ 5 in the Mix (2010)  The DJ 6 in the Mix (2010) DVD Addicted To Music DVD (2003)  No Silence DVD  (2004)  Seven Years DVD (2005)  Live In Poznan DVD (2006)  Trilogy DVD  (2007)  Future Memories DVD (2009) :  Singlet 9 PM (Till I Come) (1999)  Don't Stop! (1999)  Killer (1999)  The Summer (2000)  The Fields of Love (feat. York) (2000)  Let U Go (2001)  Hold You (2001)  You're Not Alone (2002)  I Don't Wanna Stop (2003)  Long Way Home (2003)  The DJ - In Love With The DJ / Sunset Girl (2003) (Vinyyli)  Marrakech (2004)  Ecstasy (2004)  The DJ 2 - Here With Me / IntenCity (2004) (Vinyyli)  Believe in Me (2005)  Humanity (2005)  Let U Go (Reworked) (2005)  The DJ 3 - Summer Rain (2006) (Vinyyli)  Renegade (2007)  Desperate Religion (2007)  Feel Alive (2007)  Could You Believe (2010)  Twisted Love (2011)  Gold "Twisted Love (2011)  Apollo Road (2011)  Move On (2011)  Never Give Up (2012)  In And Out Of Love (2012)  Face to Face (feat. Stanfour) (2014)  When it Ends it Starts Again (feat. Sean Ryan) (2014)  Raging Bull (mukana Boss and Swan) (2014)  Flash X (2015)  Connected (feat. Andrew Rayel) (2017)  Message Out to You (mukana F51 ja Robbin & Jonnis) (2017)  Pages (feat. Haliene) (2017)  Body 2 Body (feat. Conor Matthews and Laur) (2018)  Heartbeat (mukana Markus Schulz) (2019)
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto
tanneberger André Tanneberger Myspacessa (englanniksi)
André Tanneberger  AllMusicissa (englanniksi)
Apti Alaudinov

Apti Alaudinov
Apti Aronovitš Alaudinov (ven. Апти Аронович Алаудинов; s. 5. lokakuuta 1973 Stavropol) on venäläinen kenraalimajuri.
Alaudinov on toiminut Ukrainan sodassa tšetšeenien Ahmat-pataljoonan komentajana. Hän osallistui monien Wagner-ryhmän palkkasotilaiden integrointiin Ahmat-pataljoonaan Wagner-ryhmän kapinan jälkeen. Alaudinov sai toiminnastaan Ukrainassa Venäjän federaation sankarin arvonimen.
16. huhtikuuta 2024 Alaudinov asetettiin Vladimir Putinin määräyksellä Venäjän puolustusministeriön sotilaallis-poliittisen osaston varapäälliköksi. Osasto vastaa poliittisesta kuuliaisuudesta asevoimissa. Alaudinov on myös toiminut Tšetšenian varasisäministerinä.
Americana (korttipeli)

Americana on korttipeli, jota pelataan ranskalaisella korttipakalla. Americana muistuttaa paljon Telesinaa, ainoana poikkeuksena on Vela-kortin puuttuminen. Americanassa paras käsi on värisuora, jota seuraavat neljä samaa, väri, täyskäsi, suora, kolme samaa, kaksi paria, pari ja suurin kortti.
Ange Leccia

2023.
Ange Leccian teos Compans Caffarellin metroasemalla, linja B, Toulouse, Ranska.
Ange Leccia (s. 19. huhtikuuta 1952 Barrettali, Ranska) on Korsikalla syntynyt ranskalainen nykytaiteilija. Hän työskentelee erityisesti valokuvauksen ja videon parissa. Leccia asuu ja työskentelee Pariisissa ja Korsikalla.
Leccia opiskeli kuvataiteita Panthéon-Sorbonnen yliopistossa. Alkujaan hän harjoitti sekä maalaustaidetta että valokuvausta, mutta suuntautui 1980-luvulla valokuvaukseen ja videoon .
Leccia luennoi Cergy-Pontoisen taidekorkeakoulussa (ENSAPC). Hän myös ohjaa nuorten taiteilijoiden tutkimusta Palais de Tokyo'ssa Pariisissa.
Hänen ensimmäinen elokuvansa oli lyhytfilmi, Stridura, vuonna 1980. Joulukuussa esitettiin 2004 hänen elokuvansa Azé, jonka hän teki vuonna 1999. Siinä korostuivat valo- ja äänitehosteet kuten aiemmissa lyhytelokuvissa Île de beauté (Kauneuden saari) (1996) ja Gola (2000), jotka hän teki yhdessä  Dominique Gonzalez-Foersterin kanssa.
Leccia käyttää itse töistään mieluummin asetelma- kuin installaatio-nimitystä, koska se viittaa avoimeen ja väliaikaiseen  .
Leccian töitä on esillä useissa kansainvälisissä museoissa (mm. Guggenheim-museo New Yorkissa, Pompidou-keskus Pariisissa, Hiroshiman kaupungin taidemuseo).
Suomessa Ange Leccian töitä on ollut esillä Ars95-taidenäyttelyssä Helsingissä.
Näyttelyitä

2013 : « Logical Song », MAC/VAL, Vitry-sur-Seine, Ranska
2011 : « Leccia/Denon. Sensibles », Denonin museo, Chalon-sur-Saône, Ranska
2010 : Galleria Almine Rech, Pariisi, Ranska
2009 : « Ange Leccia et Le Pavillon », Musée Bourdelle, Paris, Ranska
2008 : Galleria Almine Rech, Pariisi, Ranska
2007 : « Ondine », Le Lieu unique, Nantes, Ranska
2006 : Museum of Fine Arts, Ho Chi Minh City, Vietnam
2005 : Musée Picasso La Guerre et la Paix, Vallauris, Ranska
2004 : Château de Tours, Ranska
2003 : Galerie Almine Rech, Pariisi, Ranska
1999 : National Museum of Contemporary Art, Oslo, Norja
1998 : Musée Nicéphore-Niépce, Chalon-sur-Saône, Ranska
1996 : Villa Médicis, Rooma, Italia
1995 : Art at the Edge, Atlanta, Yhdysvallat
1992 : Nykytaiteen museo, Houston, Yhdysvallat
1990 : Le Magasin, CNAC, Grenoble, Ranska
1985 : ARC/Pariisin kaupungin nykytaiteen museo, Ranska
Aiheesta muualla

Internet Movie Database: Ange Leccia
Almine Rech Gallery: Ange Leccia (Arkistoitu – Internet Archive)
Anne Fontaine Focusing on the Photographers: Ange LECCIA [vanhentunut linkki]
Ange Leccian työt Kiasman kokoelmissa[vanhentunut linkki]
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Ange Leccia
Käännös suomeksi
Americana

Americana voi tarkoittaa ainakin seuraavia asioita:
Americana, yhdysvaltalaista kulttuuria tarkoittava käsite
Americana, kaupunki São Paulon osavaltiossa Brasiliassa
Americana, korttipeli, jota pelataan ranskalaisella korttipakalla
Americana, Neil Youngin albumi
Americana, Offspring-yhtyeen albumi
Americana, vuoden 2012 elokuva
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Americana”, voi hakea sivunnimihaulla, laajalla sivunnimihaulla tai tekstihaulla.
Arsinoe

Arsinoe (m.kreik. Ἀρσινόη, Arsinoē) voi viitata seuraaviin:
Henkilöitä

Arsinoe, usean eri hahmon nimi kreikkalaisessa mytologiassa.
Arsinoe, Makedonian kuningas Filippos II:n jalkavaimo ja Ptolemaios I:n äiti.
Arsinoe I, Egyptin kuningatar, Lysimakhoksen tytär ja Ptolemaios II:n ensimmäinen vaimo.
Arsinoe II, Egyptin kuningatar, Lysimakhoksen vaimo ja myöhemmin veljensä Ptolemaios II:n toinen vaimo.
Arsinoe III, Egyptin kuningatar, Ptolemaios III:n tytär ja veljensä Ptolemaios IV:n vaimo.
Arsinoe IV, Egyptin kuningatar, Ptolemaios XII:n tytär.
Arsinoe, hahmo Mika Waltarin romaanissa Turms kuolematon.
Paikkoja

Arsinoe oli usean hellenistisen, Arsinoe I:n mukaan nimetyn antiikin aikaisen kaupungin nimi:
Egyptissä:
Arsinoe, kaupunki Heroopoliinlahden eli Suezinlahden rannalla
Arsinoe, alun perin Krokodeilopolis, kaupunki Keski-Egyptissä Arsinoeiteen nomoksessa
Arsinoe, alun perin Olbia, kaupunki Punaisenmeren länsirannalla
Arsinoe, kaupunki Aithiopiassa
Muualla:
Arsinoe, alun perin Konope, kaupunki Aitoliassa
Arsinoe, alun perin Koressia, kaupunki Keoksen (nyk. Kéa) saarella
Arsinoe, kaupunki Kilikiassa
Arsinoe, kaupunki Kreetalla
Arsinoe, usean antiikin aikaisen kaupungin nimi Kyproksella
Arsinoe, alun perin Taukheira, kaupunki Kyrenaikassa Libyassa
Arsinoe, alun perin Patara, kaupunki Lyykiassa
Arsinoe (”Arsinoe Peloponnesoksella”), alun perin Methana, kaupunki Methanan niemellä Argoliissa
Anna Smašnova

| Anna Smašnova |
| --- | --- |

Henkilötiedot
Syntynyt: 16. heinäkuuta 1976  Minsk 
Tennispelaaja
Pituus:  157  cm
Paino:  53 kg
Kätisyys:  oikeakätisyys
Ammattilaisena:  1991–
Palkintorahat:  2 274 431 USD
Kaksinpeli
Paras sijoitus:  15  (3. helmikuuta 2003)
Voitot/tappiot:  401–304
Nelinpeli
Paras sijoitus:  275  (10. heinäkuuta 2006)
Voitot/tappiot:  31–45
Aiheesta muualla
ITF
WTA
Anna Smašnova-(Pistolesi) (ven. Анна Смашнова, hepr. ‏אנה סמשנובה‎‎; s. 16. heinäkuuta 1976 Minsk) on israelilainen tennispelaaja. Hän syntyi ja vietti lapsuutensa Neuvostoliitossa, kunnes muutti Israeliin vuonna 1990.
Smašnova oli kaksinpelaajana korkeimmillaan maailman rankinglistan viidentenätoista. Hän voitti uransa aikana useita WTA Tourin turnauksia ja esiintyi myös kaikkiaan 73:ssa ottelussa Fed Cupissa. Hän voitti vuonna 1991 tyttöjen kaksinpelimestaruuden Ranskan avoimissa.
Smašnova vetäytyi Wimbledonin turnauksen jälkeen kesällä 2007. Hän puhuu sujuvasti venäjää, hepreaa ja englantia.
Aiheesta muualla

Kuvia tai muita tiedostoja aiheesta Anna Smašnova Wikimedia Commonsissa
Aste (täsmennyssivu)

Aste voi tarkoittaa seuraavia:
Matematiikassa ja luonnontieteessä (tunnus °):
aste, tasokulman yksikkö
aste, useita lämpötilan yksiköitä, tavallisimmin = celsiusaste
Polynomilla ja siitä muodostetulla yhtälöllä voi olla aste.
Abelin ryhmän ominaisuuksiin liittyvä mitta: aste.
ala-aste ja yläaste, pääosat, joihin peruskoulu jakaantui aikaisemmin (nykyään ala- ja yläkoulu)
kielen kieliopissa on asteita: vertaa astevaihtelu
nimitys jonkinlaiselle vahvistimelle ("etuaste", "pääteaste")
Aste, suomalainen rap-artisti
AsTe, Asumisterveysliitto, suomalainen valtakunnallinen järjestö
Aste-konsortio, Avoin sosiaali- ja terveydenhuolto, suomalaisten ohjelmistoalan yritysten muodostama konsortio.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aste”, voi hakea sivunnimihaulla, laajalla sivunnimihaulla tai tekstihaulla.
Annette (albumi)

| Annette Annette Funicello |
| --- | --- | --- |

Studioalbumin tiedot
 Julkaistu: 1959
 Kesto: 26.34
 Levy-yhtiö: Buena Vista Records
Annette Funicellon muut julkaisut
|   | Annette 1959 | Annette Sings Anka 1960 |
Annette on Annette Funicellon omaa nimeä kantava Walt Disneyn Buena Vista Recordsin julkaisema debyyttialbumi, alun perin julkaistu vuonna 1959. LP:n luettelonumero on BV-3301.
Kappaleet

A-Puoli
Tall Paul – 1.37
My Heart Became Of Age – 2.25
Don"t Jump To Conclusions – 2.38
Lonely Guitar – 2.32
It Took Dreams – 2.06
Wild Willie – 1.56
B-Puoli
Jo-Jo The Dog-Faced Boy – 2.10
How Will I Know My Love – 2.25
Ma, He's Making Eyes At Me – 1.30
Especially For You – 2.25
That Crazy Place From Outer Space – 2.26
Love Me Forever – 2.20
Muusikot

kapellimestari – Tutti Camarata
orkesteri - ?
laulu – Annette Funicello
Tuotanto

"Tall Paul" - sanat - Bob Roberts, Bob Sherman-Dick Sherman
"My Heart Became Of Age" - sanat - Bob Sherman-Dick Sherman
"Don"t Jump To Conclusions" - sanat - Buddy Baker, Tom Adair
"Lonely Guitar" - sanat - Jimmie Dodd
"It Took Dreams" - sanat - Dick Sherman-Bob Sherman
"Wild Willie" - sanat - Dick Sherman-Bob Sherman
"Jo-Jo The Dog-Faced Boy" - sanat - Bob Roberts, Dick Sherman-Bob Sherman
"How Will I Know My Love" - sanat - Walsh, Jeffords, Adair
"Ma, He's Making Eyes At Me" - sanat - Con Conrad, Sid Clare
"Especially For You" - sanat - Orrin Tucker, Phil Grogan
"That Crazy Place From Outer Space" - sanat - White, Anthony, Camarata
"Love Me Forever" - sanat - Adamson
Amanda Michalka

| Amanda Michalka |
| --- | --- |

Henkilötiedot
Syntynyt: 10. huhtikuuta 1991 (ikä 33)
Ammatti:  näyttelijä laulaja lauluntekijä
Muusikko
Taiteilijanimi:  AJ
Aktiivisena:  2002-
Tyylilajit:  akustinen rock, pop, poprock
Soittimet:  kitara, piano
Yhtyeet:  Aly & AJ, 78violet
Levy-yhtiöt:  Hollywood Records (2004–)
  [ Muokkaa Wikidatassa ] [ ohje ]  
Amanda Joy ”AJ” Michalka (s. 10. huhtikuuta 1991 Torrance, Kalifornia, Yhdysvallat) on yhdysvaltalainen näyttelijä ja laulaja. Hän oli katalogimalli ennen näyttelijänuraansa, mutta parhaiten hänet tunnetaan jäsenenä tyttöduossa Aly & AJ, hänen vanhemman siskonsa Alyson Michalkan kanssa. 8. heinäkuuta 2009 duo vaihtoi nimekseen 78violet.
Varhainen elämä

Amanda Michalka syntyi Torrancessa, Kaliforniassa vuonna 1991. Hänen vanhempansa ovat Mark ja Carrie Michalka. Amanda ja hänen isosiskonsa Aly kasvoivat Seattlessa, Washingtonissa. Molemmat siskokset kiinnostuivat musiikista ja näyttelemisestä jo varhaisessa iässä. Heidän äitinsä on myös muusikko. Amanda alkoi soittaa pianoa kuusivuotiaana ja kitaraa varhaisteini-iässä. Hän on myös näytellyt viisivuotiaasta lähtien ja esiintyi aluksi pääosin kirkkonäytelmissä yhdessä siskonsa kanssa. Heidät molemmat kasvatettiin kristinuskoon. Michalka asuu nykyään perheineen Kaliforniassa.
Ura

Michalka soittaa useita instrumentteja, kuten akustista kitaraa, sähkökitaraa, pianoa ja bongoja. Hän esiintyi katalogikuvissa nuorena ja debytoi näyttelijänä vuonna 2002 tv-sarjassa Passions. Hänen ensimmäinen elokuvansa oli Disney Channelin Cow Belles (2006), jossa näyttelee myös hänen siskonsa. Michalka on jatkanut näyttelemistä elokuvissa ja televisiossa musiikin ohessa.
Michalka muodostaa siskonsa Alyn kanssa duon nimeltä Aly & AJ, joka tunnetaan nykyään nimellä 78violet. He ovat julkaisseet kaksi studioalbumia sekä yhden joulualbumin.
Filmografia > Elokuvat

| Vuosi | Elokuva | Rooli |
| --- | --- | --- |
| 2009 | Oma taivas | Clarissa |
| 2010 | Secretariat | Kate Tweedy |
| 2011 | Super 8 | Jen Kaznyk |
| 2013 | Grace Unplugged | Grace Trey |
| 2013 | Angels in Stardust | Vallie Sue |
| 2015 | Weepah Way for Now | Joy |
Filmografia > Televisio

| Vuosi | Nimi | Rooli | Huomioita |
| --- | --- | --- | --- |
| 2002 | Passions | Sheridanin tytär | 1 jakso |
| 2002 | Batmanin tytär | Dinah nuorena | 2 jaksoa |
| 2002–2004 | Oikeuden puolesta | Shannon Gressler | 15 jaksoa |
| 2004 | General Hospital | Ashley B. | 3 jaksoa |
| 2004 | Mullan alla | Ashley | jakso: "Parallel Play" |

| 2003–2004 | Oliver Beene | Bonnie | 9 jaksoa |
| 2006 | Cow Belles | Courtney Callum | Disney Channel Original Movie |
| 2007 | Punk'd | itsenään | 1 jakso |
| 2007 | Super Sweet 16: The Movie | Sara | Televisioelokuva |
| 2011 | Hellcats | Deirdre Perkins | 3 jaksoa |
| 2011 | Salem Falls | Gillian Duncan | Televisioelokuva |
| 2013– | Goldbergit | Lainey Lewis | toistuva rooli kausilla 1–2, vakituinen kaudella 3 |
| 2014 | Silicon Valley | Charlotte | jakso: "Proof of Concept" |
| 2014 | Motiivi | Emily Williams | jakso: "Dead End" |
| 2014 | Expecting Amish | Hannah Yoder | Televisioelokuva |
| 2015– | Steven Universe | Stevonnie (ääni) | 4 jaksoa |
Aiheesta muualla

Amanda Michalka Internet Movie Databasessa. (englanniksi)
Annett Renneberg

Annett Renneberg
Annett Renneberg (s. 16. maaliskuuta 1978 Rudolstadt, Thüringen, Länsi-Saksa) on saksalainen näyttelijä. Hänet tunnetaan muun muassa televisiosarjoista Stolberg, Kettu, Donna Leon, Tatort, Kahden keikka, Poliisikoira Rex ja Siska. Hänet tunnetaan myös elokuvasta Der Mann aus der Pfalz (2009), joka on elämäkertaelokuva Helmut Kohlista.
Renneberg aloitti näyttelemisen 13-vuotiaana, hän ei ole ottanut lainkaan oppitunteja.
Palkinnot

Lilli Palmer Memorial Camera (2002)
Ehdokkuudet

Telestar (1997)
Aiheesta muualla

Annett Renneberg Internet Movie Databasessa. (englanniksi)
Annett Rennebergin kotisivut
Aliupseerioppilas

Kenraalikunta
kenraali
kenraaliluutnantti
kenraalimajuri
prikaatikenraali
Esiupseerit
eversti
everstiluutnantti
majuri
Komppaniaupseerit
kapteeni
yliluutnantti
luutnantti
vänrikki
sotilasmestari
ylivääpeli
vääpeli
ylikersantti
kersantti
alikersantti
korpraali
sotamies
Suomen maa- ja ilmavoimien sotilasarvot
Aliupseerioppilas (epävirallisesti oppilas)  on Suomen Puolustusvoimissa käytetty aliupseerikurssia (AUK) käyvien varusmiesten palvelusarvo. Aliupseerioppilaat kuuluvat miehistöön.
Aliupseerioppilaat Suomen Puolustusvoimissa

Aliupseerikurssin alkaessa kaikki varusmiehet ovat sotamiehen arvoisia oppilaita, mutta kurssin kuluessa on mahdollisuus saada nimitys korpraalin arvoiseksi oppilaaksi. Korpraalinimitykselle ei ole kovinkaan paljoa käytännön merkitystä palveluksessa; erityisesti ensimmäisten joukossa saatuna se on kuitenkin tunnustus opintomenestyksestä.kenen mukaan? Merkittäväksi nimitys muodostuu vain, jos oppilas keskeyttää kurssinsa. Tällöin hän palvelee jäljellä olevan palvelusaikansa varsinaisessa sotilasarvossaan, joka on joko sotamies tai korpraali. Korpraalin arvon, kuten muutkin sotilasarvot, voi nimittäin menettää vain tuomioistuimen päätöksellä.
Aliupseerioppilaat Suomen Puolustusvoimissa > Reservissä

Reserviläiset, jotka suorittavat täydennyskurssia miehistöstä aliupseeriksi, palvelevat kuitenkin henkilökohtaisessa sotilasarvossaan, joka saattaa olla jopa alikersantti.
Perinteessä perusyksikköönsä takaisin maitojunalla lähetettyä aliupseerioppilasta, joka joutui palvelemaan miehistöarvossa tai korpraalina kahdeksan kuukauden sijasta yksitoista kuukautta kutsuttiin pilkallisesti "diplomisotamieheksi" (eli aselajista riippuen esimerkiksi diplomiviestimieheksi) muistutukseksi saamatta jäävästä alikersantin arvosta.[lähde? ]
Aliupseerioppilaat Suomen Puolustusvoimissa > Toiminta nykyisin

Kaikki aliupseerioppilaat palvelevat jollakin aliupseerikurssilla. Kurssin päätyttyä oppilaat ylennetään alikersanteiksi, joka on alin aliupseeriarvo. Aiemmin vain parhaiten menestyneet ylennettiin alikersanteiksi AUK:n päättyessä. Ylentämättä jääneet korpraalit ylennettiin alikersanteiksi vasta tietyn palvelusajan jälkeen perusyksikössään. Vielä 1960-luvulla aliupseerikoulun saattoi läpäistä tulematta kertaakaan ylennetyksi.
Tunnusmerkistö

Aliupseerioppilaan arvomerkkissä on hopeinen kaluunanauha eli vaakaviiva vasemmassa hihassa. Suomalaisessa armeijaslangissa vaakaviivaa kutsutaan kusiraidaksi, kusirajaksi tai aamuraidaksi.[lähde? ] Korpraalin arvoisella oppilaalla on lisäksi yksi arvomerkkikulma arvomerkissään, aivan kuten muillakin korpraaleilla.
Aiheesta muualla

Puolustusvoimat: Sotilasarvot Puolustusvoimissa
Aliupseerioppilaan arvomerkki.
Angry Again

| ”Angry Again” Megadeth |
| --- | --- | --- |

Singlen tiedot
 Albumilta: Last Action Hero Soundtrack, Hidden Treasures
 Äänitetty : 1993
 Julkaistu: 8. kesäkuuta 1993
 Tuottaja(t): Dave Mustaine Max Norman
 Tyylilaji: thrash metal
 Kesto: 03.47
 Levy-yhtiö: Columbia
Megadethin muut singlet
| ”Sweating Bullets” 1993 | ”Angry Again” 1993 | ”Crown of Worms” 1994 |
Angry Again on yhdysvaltalaisen heavy metal -yhtye Megadethin single, joka julkaistiin 8. kesäkuuta 1993. Kappaleen on kirjoittanut yhtyeen laulajakitaristi Dave Mustaine, ja se levytettiin Arnold Schwarzeneggerin tähdittämän satiirisen toimintaelokuvan, Last Action Heron soundtrackille ja se on myös mukana elokuvassa itsessään.
Angry Again ei ole koskaan ilmestynyt yhdelläkään Megadethin studioalbumilla, mutta vuonna 1995 se oli mukana yhtyeen kokoelma-EP Hidden Treasuresilla. Kappale oli kaupallinen menestys, ja se saavutti myös hyviä listasijoituksia. Yhtye oli myös ehdolla kappaleellaan Grammy-palkintoon kategoriassa "Best Metal Perfomance" vuoden 1993 Grammy-palkintogaalassa. Kappaleesta nousi varsin suosittu yhtyeen kuuntelijoiden keskuudessa, ja yhtye soittaakin sitä vielä nykypäivänäkin konserteissaan.